
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/61/2025 8725201401 06. 05. 2025 JUDr. Marián Furman ECLI:SK:OSPP:2025:8725201401.2
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, vo veci starostlivosti súdu o maloletú A. B., nar. XX.XX.XXXX, bytom ako matka, zastúpená kolíznym opatrovníkom: Úrad práce, sociálnych vecí a rodiny Poprad, dieťa rodičov – matka: C. D., nar. XX.XX.XXXX, trvale bytom E. F. XXX, XXX XX E. F., t. č. bytom Karpatská rezidencia, vchod 0415, 058 01 Poprad a otec: G. H. B., nar. XX.XX.XXXX, trvale bytom I. XXX/X, XXX XX J. D., t. č. bytom H. XX, XXX XX H., v konaní o úpravu rodičovských práv a povinností k maloletému dieťaťu, takto rozhodol: S c h v a ľ u j e rodičovskú dohodu v tomto znení: I. Z v e r u j e maloleté dieťa: mal. A. B., nar. XX.X.XXXX do osobnej starostlivosti matky, ktorá ho bude zastupovať a spravovať jeho majetok. II. Z a v ä z u j e o t c a prispievať na výživu mal. dieťaťa: A. B., nar. XX.X.XXXX sumou 200,- eur mesačne počnúc dňom 01.05.2024, ktoré je otec povinný platiť do rúk matky vždy do 15. dňa v mesiaci vopred. III. Nedoplatok na výživnom od 1.5.2024 do 31.4.2025 činí 2 400,- eur sumu, ktoré je otec p o v i n n ý zaplatiť do 3 dní od právoplatnosti rozsudku. IV. Otec je o p r á v n e n ý stretávať sa s maloletou - A. B., nar. XX.XX.XXXX počas bežného kalendárneho roka každý párny víkend v mesiaci, v sobotu od 10:00 hod. do 18.00 hod. a v nedeľu od 10.00 hod. do 18:00 hod. V. Matka je p o v i n n á odovzdať otcovi dieťa v stanovenú dobu a čas pred jej bytom riadne upravené a otec je p o v i n n ý odovzdať dieťa matke v stanovenú dobu a čas pred jej bytom riadne upravené. VI. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon.
3. Po vyhlásení rozsudku, jeho odôvodnení a poučení o opravnom prostriedku sa všetci účastníci konania vzdali práva podať proti tomuto rozsudku odvolanie, preto v súlade s ustanovením § 221 CSP v spojení s ustanovením § 2 ods. 1 CMP písomné vyhotovenie tohto rozsudku neobsahuje odôvodnenie. 4. O trovách konania rozhodol súd podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

